Document ID: /roh_data/filtered/fineweb-2-filterrobots_roh.jsonl.gz/44629

Per carmalar insects ha la residenza da vacanzas Don Bosco bajegià in curtin. En tut datti otg elements tematics. Tranter auter è vegnì installà in mir sitg, in prà da flurs selvadias, ed in spazi cun laina morta per ils insects. En il curtin duai la glieud pudair emprender dapli sur avieuls selvadis, splerins e baus.
Sco quai che Alexander Nadig, manader dal Don Bosco, ha ditg envers RTR, saja el dalunga stà intgantà da l’idea dal Parc Ela. En tut ha il Parc Ela investì prest 50’000 francs en il project. Il curtin è accessibel a partir dad immediat a la publicitad.